יחד חושך לגרש - מרכז מדע ודעת תל-חי
מאמרים, כתבות וקישורים יחד חושך לגרש
רוני האס, אם של תלמידות במרכז, הינה כתבת בעיתון "הזמן הירוק". ביתה של רוני לומדת השנה במסגרת קורס "איש תן לי יד", שפועל בהצלחה רבה זו השנה השלישית.
בקורס אנחנו מקשיבים ומראיינים קבוצה מבית ותיקי הגליל, שמשתתפיה עברו את השואה כילדים. סיפוריהם נערכים בחוברות שמופקות אצלנו ואף מתפרסמות באתר זה (במדור הברקות).
להלן הדברים שפרסמה רוני האס, לאחר שהשתתפה בסיור שערכנו עם הותיקים ב"יד לילד" במוזיאון לוחמי הגיטאות.
לפני שבוע הגיעה לקיבוץ לוחמי הגיטאות, למוזיאון יד לילד, קבוצת מבקרים שכללה בני נוער, וותיקים מהגליל העליון. מדובר במשתתפי המיזם "איש תן לי יד", הפועל זו שנה שלישית, בשיתוף פעולה של עמותת ותיקי הגליל והמרכז למחוננים במכללת תל חי. במיזם חוברים יחדיו בני נוער המעונינים להתוודע לסיפורם האישי של ותיקים, ששרדו את השואה כילדים, הגיעו לגליל ובו בנו את ביתם.
מספרת דניאלה שאול, מרכזת המיזם מטעם מרכז מידע ודעת מחוננים במכללת תל חי: "זו השנה השלישית שמירי סיני, מבית ותיקי הגליל, ואנוכי מרכזות במשותף את המיזם המרגש הזה, שבו הנערות והנעירם מכירים את סיפורם האישי של הוותיקות ושל הוותיקים ששרדו את השואה. כל זאת מתוך כוונה לאפשר להם להתוודע לנושא השואה, הן למסעות שעברו השורדים והן לגבורה האנושית הגלומה בכל סיפור וסיפור. היה ברור לנו שחלק משמעותי צריך להקדיש לעלייה ארצה ולהקמת הבית בגליל, מתוך החשיבות של יכולת הילדים להזדהות עם הוותיקים וכן החשיבות של נקודות האור בתוך כל החושך".
יחד חושך לגרש.
את הצילומים צילם שלמה גולן, משתתף בקורס מטעם בית ותיקי הגליל.